ג'יידאקיס

ג'ייסון טרנס פיליפס<ref></ref> (באנגלית: Jason Terrance Phillips; נולד ב-27 במאי 1975),<ref name="allmusic"></ref> ידוע בשם הבמה ג'יידאקיס (Jadakiss), הוא ראפר אמריקאי, ידוע גם כחבר בהרכב ההיפ-הופ The Lox .

== ביוגרפיה ==
ג'יידאקיס נולד ב-27 במאי 1975 ביונקרס שבניו יורק. היה לו עניין בהיפ הופ מגיל צעיר. הוא החל לעשות פריסטייל ראפ ברחוב עבור כסף, ובמסגרת פעילות זו פגש בסופו של דבר את שיק לוץ' וסטיילס פי, איתם הקים את ההרכב The Lox בשנת 1994, אז נקרא The Warlox. השלישייה פגשה את מרי ג'יי בלייג', שהציגה אותה בפני פאף דאדי, שהחתים אותם בחברת התקליטים שלו באד בוי רקורדס.<ref name="hiphopscriptures.com"></ref>

לאחר חתימתם עם פאף דאדי, שונה שם ההרכב ל-The Lox. בתחילת פעילותם המוזיקלית שיתפו פעולה עם פאף דאדי, מריה קארי, הנוטוריוס בי. איי. ג'י. ואמנים נוספים. ב-1997 יצא הלהיט הראשון שלהם, "We'll Always Love Big Poppa", שהוקדש לזכרו של הנוטוריוס בי. איי. ג'י., שזכה בתואר הפלטינה מאיגוד תעשיית ההקלטות האמריקאי. הצלחת השיר פתחה להם דלתות לכתיבת שירים נוספים.

ב-1998 יצא אלבום הבכורה שלהם, Money, Power & Respect, שהיה להצלחה מסחרית אף הוא והגיע למקום השלשיי במצעד הבילבורד 200.<ref name="billboard.com"></ref> לאחר צאת האלבום, בעקבות מחלוקות שונות, עזב ההרכב את באד בוי רקורדס ועבר לחתום בראף ריידרס.<ref></ref> ב-2000, יצא אלבומם השני, We Are The Streets, באמצעות ראף ריידרס, שזכה גם הוא להצלחה מסחרית.<ref name="billboard.com" />

בשנת 2001 ג'יידאקיס החל את קריירת הסולו שלו, כשהוציא את אלבום הבכורה שלו, Kiss tha Game Goodbye, באמצעות חברות התקליטים ראף ריידרס ואינטרסקופ רקורדס. האלבום כלל אורחים ומפיקים פופולריים כגון די ג'יי פרמייר, דה אלכימיסט, DMX, סנופ דוג ונאז והיה להצלחה מסחרית גדולה. הוא זכה בתואר אלבום זהב מאיגוד תעשיית ההקלטות האמריקאי ומכר 200,000 עותקים בשבוע הראשון לצאתו. ב-2004, יצא אלבומו השני, Kiss of Death, המכיל הופעות אורח של סנופ דוג, אמינם, The Lox, קניה וסט, פארל ויליאמס, נייט דוג ודי ג'יי קוויק. השיר "Why" מתוך האלבום זכה להצלחה רבה והיה לאחד מן השירים הבולטים בשנה זו.<ref></ref><ref name=":0"></ref>

ב-2009, לאחר שחתם בחברת התקליטים של ג'יי-זי רוק-א-פלה רקורדס, יצא אלבומו השלישי, The Last Kiss.<ref name=":0" /> לאחר צאת האלבום, ב-2010, עזב ג'יידאקיס את רוק-א-פלה רקורדס.<ref></ref>

בנובמבר 2015, לאחר דחיות רבות, יצא אלבומו הרביעי של ג'יידאקיס, Top 5 Dead or Alive. האלבום מכיל הופעות אורח של אמנים רבים, בהם אייקון, פיוצ'ר, ג'יזי, ליל ויין, ני-יו, נאז וניפסי האסל. האלבום נכנס למקום הרביעי במצעד הבילבורד 200 והתקבל באופן חיובי על ידי מבקרי המוזיקה.<ref></ref><ref name="HipHopDX"></ref>

ב-2017 הוציאו ג'יידאקיס והראפר פאבולוס אלבום משותף בשם Friday on Elm Street. האלבום הגיע למקום העשירי במצעד הבילבורד 200. ב-2020, יצא אלבום הסולו החמישי שלו, Ignatius.

== דיסקוגרפיה ==
=== אלבומי אולפן ===
* 2001: Kiss tha Game Goodbye
* 2004: Kiss of Death
* 2009: The Last Kiss
* 2015: Top 5 Dead or Alive
* 2020: Ignatius

=== אלבומים משותפים ===
* 2017: Friday on Elm Street 

=== מיקסטייפים ===
* 2004: The Champ Is Here
* 2009: Kiss My Ass: The Champ Is Here, Pt. 2
* 2010: The Champ Is Here, Pt. 3
* 2011: I Love You (A Dedication to My Fans)
* 2012: Consignment
* 2015: 

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:בכירים בתעשיית המוזיקה האמריקאית
קטגוריה:אמני אינטרסקופ רקורדס
קטגוריה:אמריקאים שנולדו ב-1975